1993. – 1063 ár frá stofnun Alþingis.

117. löggjafarþing. – 10. mál.

10. Fyrirspurn

til dómsmálaráðherra um skráningu blóðflokka í ökuskírteini.

Frá Margréti Frímannsdóttur.

Eru uppi áform í dómsmálaráðuneytinu um að breyta reglugerð um ökukennslu og próf ökumanna, nr. 787/1983, ásamt síðari breytingum, þannig að auk þeirra upplýsinga sem nú skal tilgreina í ökuskírteini við útgáfu þess skuli einnig greint frá blóðflokki skírteinishafa?

Ef svo er, hvenær mun sú breyting koma til framkvæmda?